Radomir Antić

Radomir Antić, serbieraz Радомир Антић (Žitište, Jugoslavia, 1948ko azaroaren 22a - Madril, 2020ko apirilaren 6a), serbiar futbolaria eta entrenatzailea izan zen.

17 urtez aritu zen futbolari profesional, atzelari postuan. Horietatik gehienak FK Partizan taldearekin eman zituen. Horrez gain, Fenerbahçe eta Real Zaragoza taldeetan jokatu zuen. Futbolari izateari utzi zionean, entrenatzaile hasi zen.

Real Zaragoza, Real Madrid, Real Oviedo, Atlético de Madrid, Bartzelona Futbol Kluba, Celta de Vigo eta Serbiako futbol selekzio nazionalaren entrenatzailea izan zen.

Elkarren arteko arerioak diren Bartzelona Futbol Kluba eta Real Madril futbol talde biak entrenatu dituen bi pertsonetako bat da, bestea Enrique Fernández Viola izanik. Atletico Madrilekin Espainiako La Liga eta Errege Kopa txapelketak irabazi zituen 1995/96 denboraldian.

Kategoria:Serbiako futbolariak
Kategoria:Serbiako futbol entrenatzaileak
Kategoria:FK Partizango futbolariak
Kategoria:Fenerbahçeko futbolariak
Kategoria:Real Zaragozako futbolariak
Kategoria:Madrilen hildakoak
Kategoria:La Ligako jokalariak